Stasys Yla (1913)

Stasys Yla (1913 m. kovo 20 d. Maskvoje – 2003 m. vasario 7 d. Vilniuje) – Lietuvos muzikologas, pedagogas, vertėjas.

 Biografija 
Nuo 1919 m. gyveno Lietuvoje. Muzikos mokėsi pas vargonininkus S. Velminską, J. Viržonį, J. Vitkauską, kunigą A. Adomaitį, 1929–1932 m. J. Naujalio muzikos mokykloje Kaune. Nuo 1925 m. vargonininkavo Suginčiuose, Labanore, 1930–1939 m. Skriaudžiuose, ten pastatė Miko Petrausko ir kitų autorių operečių, dramos spektaklių.

1940–1947 m. Kybartų gimnazijos, Kauno „Aušros“ berniukų gimnazijos mokytojas. 1948 m. baigė Kauno konservatorijos Petro Olekos dainavimo klasę. 1947–1957 m. (iki 1948 m. Kaune) LSSR operos ir baleto teatro literatūrinės dalies vedėjas. 1949–1994 m. Vilniaus J. Tallat Kelpšos aukštesniosios muzikos mokyklos, 1957–1975 m. dar ir Vilniaus pedagoginio instituto dėstytojas, 1963–1975 m. Estetinio lavinimo katedros vedėjas. Palaidotas Antakalnio kapinėse

Parašė muzikos straipsnių, operų libretų, išvertė į lietuvių kalbą 45 operų, operečių libretus, apie 600 dainų, romansų tekstų.

 Bibliografija 
 Skautų maldos: maldų rinkinėlis / iliustr. Zita Sodeikienė. – 2-as leidinys. – Heilbronne: Vyčio korporacija, 1950. – 23 p.
 Kaip suprasti muziką: formos ir žanrai. – Vilnius: Valstybinė politinės ir mokslinės literatūros leidykla, 1959. – 111 p.
 Lietuvių nacionalinė opera. – Vilnius: Valstybinė politinės ir mokslinės literatūros leidykla, 1960. – 103 p.: iliustr.
 Pažinkime muzikos instrumentus. – Vilnius: Valstybinė politinės ir mokslinės literatūros leidykla, 1961. – 144 p.: iliustr.
 Juozas Mažeika. – Vilnius, 1968. – 78 p.: iliustr.
 Antanas Budriūnas: straipsniai, amžininkų atsiminimai. – Vilnius: Vaga, 1974. – 271 p.: iliustr.
 Konradas Kaveckas. – Vilnius: Vaga, 1981. – 132 p.: iliustr.
 Kaip suprantama muzika. – Vilnius: Muzika, 1994. – 94 p.: nat. – ISBN 5-89970-037-8
 Du keliai: atsiminimai, eilėraščiai / Stasys Yla, Raimundas Yla. – Kaunas: Varpas, 1995. – 171 p.
 Marija Šiluvoje. – 3-asis leidimas. – Kaunas: Caritas, 1996. – 22 p.: iliustr. – ISBN 9986-461-20-0

 Šaltiniai 

 Nuorodos 
 Pasiilgusiems geros poezijos, 2004-08-18 

Kategorija:Lietuvos muzikologai
Kategorija:Lietuvos vertėjai
Kategorija:Lietuvos pedagogai